11. pielikums

Latvijas Nacionālā kultūras centra

2021. gada 11. novembra rīkojumam Nr.1.1-5/70

**Profesionālās kvalifikācijas eksāmena programma**

**izglītības programmā „Mūzika” (Gaismotājs)**

1. **Vispārīgie jautājumi**
   1. Profesionālās kvalifikācijas eksāmena programma ir izstrādāta ievērojot profesijas standartā un izglītības programmā noteiktās prasības;
   2. Profesionālās kvalifikācijas eksāmens kārtojams valsts valodā;
   3. Profesionālās kvalifikācijas eksāmens notiek klātienē un/vai attālināti.
2. **Eksāmena mērķis**

Pārbaudīt un novērtēt izglītojamā zināšanas, prasmes un attieksmes noteiktā profesionālajā kvalifikācijā „Mūziķis, mūzikas tehnoloģiju speciālists ar specializāciju gaismotājs” atbilstoši profesionālās izglītības un profesionālās kvalifikācijas prasībām.

1. **Eksāmena adresāts**

Izglītojamie, kuri kārto profesionālās kvalifikācijas eksāmenu profesionālās izglītības programmas noslēgumā.

1. **Eksāmena uzbūve**
   1. Eksāmens sastāv no divām daļām – teorētiskās un praktiskās daļas.
   2. **Teorētiskā daļa.**

Profesionālās kvalifikācijas eksāmena teorētiskā daļa tiek organizēta rakstiski. Profesionālās kvalifikācijas eksāmena teorētiskā daļa ir kvalifikācijas darba praktiskās daļas teorētiskais pamatojums, kas iesniegts rakstveidā. Teorētiskais pamatojums atbilst šīs programmas 5. punktā noteiktajām prasībām un ir noformēts saskaņā ar „Profesionālās kvalifikācijas eksāmena profesionālās kvalifikācijas darba teorētiskās daļas noformēšanas norādījumi” (Pielikums Nr.1).

* 1. **Praktiskā daļa.**

Profesionālās kvalifikācijas eksāmena praktiskā daļa ir kvalifikācijas darba projekts, tā realizācijas materiālā – pasākuma (izrādes, koncerta, mākslinieciska uzveduma) gaismu režijas un gaismu pults partitūras izstrāde un izpilde un kvalifikācijas darba prezentācija.

* 1. Teorētiskā un praktiskā daļa pārbauda eksaminējamās personas zināšanas, prasmes un attieksmes, kas iegūtas mācību laikā atbilstoši profesijas kvalifikācijas prasībām.

1. **Teorētiskās daļas saturs**
   1. Teorētiskās daļas pārbaudījuma apjoms, norises laiks un maksimālais iespējamais iegūto punktu skaits ir noteikts atbilstoši iegūstamajam trešajam profesionālās kvalifikācijas līmenim.
   2. Teorētiskās daļas saturu veido darba projekts – pasākuma gaismošanas koncepcijas mākslinieciskā un tehniskā risinājuma apraksts, kurā ietverts:
      1. izvēlētā pasākuma apraksts un analīze, izvērtējot pasākuma telpu parametrus un telpas gaismošanas iespējas;
      2. izvēlētā pasākuma gaismu izvietojuma plāns, plāna teorētiskais pamatojums;
      3. pasākuma gaismu režijas un gaismu partitūras apraksts; gaismu režijas pamatojums;
      4. izvēlētā pasākuma izmaksu teorētisks aprēķins;
      5. gaismu izvietojuma plāna un pasākuma gaismu režijas SVID analīze.
      6. secinājumi par darba procesu, rezultātiem, inovācijām praktiski realizētā kvalifikācijas darba risinājumā;
      7. izmantotā literatūra un avoti;
      8. pielikumi, kas atspoguļo darba procesu un risinājumus.
   3. Kvalifikācijas darba teorētiskā pamatojuma minimālais apjoms bez pielikumiem ir 12 lapaspuses.
2. **Praktiskās daļas saturs** 
   1. Profesionālās kvalifikācijas eksāmena praktiskā daļa pārbauda audzēkņa prasmes un iemaņas, ko paredz izglītības programmas saturs. Tās norises laiks/ilgums atbilst izglītības programmu prasībām.
   2. Praktiskās daļas saturu veido:
      1. izvēlēta pasākuma darba projekts – gaismu režijas partitūra;
      2. izvēlētā pasākuma darba realizācija - pasākuma gaismu režijas partitūras izpilde pasākuma laikā;
      3. profesionālās kvalifikācijas darba prezentācija. Prezentācijā izglītojamais iepazīstina ar darba ieceri, procesu un rezultātiem. Vērtētāji vērtē ieceres atbilstību reālajam pasākumam un izpildes kvalitāti. Prezentācijā izglītojamais pamato sava plāna un režijas izvēli, formulē secinājumus un atbild uz komisijas jautājumiem.
3. **Eksāmena norisei nepieciešamais aprīkojums, palīglīdzekļi un telpas**

Eksāmena norisei nepieciešamo aprīkojumu, palīglīdzekļus un telpas nodrošina izglītības iestāde, atbilstoši izglītības programmas specifikai.

1. **Vērtēšanas kārtība**
   1. Kvalifikācijas darba teorētisko un praktisko daļu vērtē profesionāla kvalifikācijas eksāmena komisija.
   2. Profesionālās kvalifikācijas darba teorētisko daļu un praktiskās daļas projektu iesniedz profesionālā kvalifikācijas eksāmena komisijai izvērtēšanai elektroniski un iesietā veidā, ne vēlāk kā vienu nedēļu pirms eksāmena praktiskās daļas norises datuma.
   3. Profesionālās kvalifikācijas darba praktiskās daļas projekta darbu izvērtē profesionāla kvalifikācijas eksāmena komisija profesionālās kvalifikācijas eksāmena prezentācijas daļas norises laikā.
   4. Profesionālās kvalifikācijas darba teorētisko daļu izvērtē profesionāla kvalifikācijas eksāmena komisija pirms profesionālās kvalifikācijas eksāmena prezentācijas daļas norises.
   5. Pēc profesionālās kvalifikācijas eksāmena norises, komisija pieņem lēmumu par vērtējumu un sniedz priekšlikumu tās izglītības iestādes vadītājam, kura īsteno attiecīgo izglītības programmu, piešķirt eksaminējamām personām attiecīgo profesionālo kvalifikāciju. Lēmumu ieraksta profesionālās kvalifikācijas eksāmena protokolā. Protokolu divos eksemplāros paraksta visi komisijas locekļi. Eksaminējamās personas ar komisijas lēmumu par vērtējumu iepazīstina tā pieņemšanas dienā.
   6. Kopējais maksimāli iegūstamais punktu skaits 3. profesionālās kvalifikācijas līmenim ir 300 punkti.
   7. Eksāmena teorētiskajā un praktiskajā daļā iegūtais kopējais punktu skaits nosaka vērtējumu ballēs atbilstoši vērtēšanas skalai 3. profesionālās kvalifikācijas līmenim:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Iegūto punktu skaits | 1–53 | 54–105 | 106–157 | 158–209 | 210–225 | 226–240 | 241–255 | 256–270 | 271–285 | 286–300 |
| Vērtējums  ballēs | 1 | 2 | 3 | 4 | 5 | 6 | 7 | 8 | 9 | 10 |

* 1. Profesionālās kvalifikācijas eksāmena kopējais vērtējums sastāv no:
     1. profesionālās kvalifikācijas eksāmena **praktiskās daļas** – pasākuma gaismu režijas un prezentācijas – 240 punktiem, kas ir 80% no kopīgā vērtējuma:

|  |  |  |  |  |  |  |  |
| --- | --- | --- | --- | --- | --- | --- | --- |
| Vērtēšanas kritēriji un iegūstamais punktu skaits | | | | | | | Iegūtie punkti |
| 1. Darba izstrādes kvalitāte (maksimālais punktu skaits – 70) | | | | | | | |
| Vāji | Viduvēji | Labi | | Ļoti labi | | Izcili |  |
| 1-36 | 37-56 | 57-59 | | 60-66 | | 67-70 |
| 2. Darba izpildes kvalitāte. (maksimālais punktu skaits – 70) | | | | | | | |
| Vāji | Viduvēji | Labi | | Ļoti labi | | Izcili |  |
| 1-36 | 37-56 | 57-59 | | 60-66 | | 67-70 |
| 3. Darba tehniskais risinājums, (maksimālais punktu skaits – 70) | | | | | | | |
| Vāji | Viduvēji | Labi | | Ļoti labi | | Izcili |  |
| 1-36 | 37-56 | 57-59 | | 60-66 | | 67-70 |
| 4. Iepazīstināšana ar darba procesu, rezultātu, prasme sniegt atbildes uz jautājumiem  (maksimālais punktu skaits – 30) | | | | | | | |
| Vāji | Viduvēji | Labi | Ļoti labi | | Izcili | |  |
| 1-15 | 16-24 | 25 | 26-28 | | 29-30 | |
| *Iegūti punkti kopā:* | | | | | | |  |

* + 1. profesionālās kvalifikācijas eksāmena **teorētiskās daļas** vērtējuma – 60 punktiem, kas ir 20% no kopīgā vērtējuma:

|  |  |  |  |  |  |
| --- | --- | --- | --- | --- | --- |
| Vērtēšanas kritēriji un iegūstamais punktu skaits | | | | | Iegūtie punkti |
| 1. Izvēlētā pasākuma gaismu režijas partitūras apraksts, izvietojuma plāns, plāna teorētiskais pamatojums (maksimālais punktu skaits – 30) | | | | | |
| Vāji | Viduvēji | Labi | Ļoti labi | Izcili |  |
| 1-15 | 16-24 | 25 | 26-28 | 29-30 |
| 2. Izvēlētā pasākuma izmantoto gaismošanas metožu un aparatūras veiktspējas apraksts un analīze, darba noformējums (maksimālais punktu skaits – 30) | | | | | |
| Vāji | Viduvēji | Labi | Ļoti labi | Izcili |  |
| 1-15 | 16-24 | 25 | 26-28 | 29-30 |
| *Iegūti punkti kopā:* | | | | |  |

PIELIKUMS NR.1

Profesionālās kvalifikācijas eksāmena

profesionālās kvalifikācijas darba

teorētiskās daļas noformēšanas norādījumi

izglītības programmā „Mūzika” (Gaismotājs)*.*

1. **Vispārīgās prasības**
   1. Darbu noformē datorsalikumā uz A4 formāta papīra lapām, kuras apdrukā no vienas puses.
   2. Lapu skaitīšanu sāk ar titullapu, taču uz titullapas numuru neraksta. Darbu aizstāvēšanai iesniedz iesietu.
2. **Profesionālās kvalifikācijas darba teorētiskās daļas struktūra**
   1. Titullapa.

Titullapā jānorāda:

* + 1. izglītības iestāde un izglītības programma;
    2. darba nosaukums;
    3. iegūstamā kvalifikācija;
    4. autora vārds, uzvārds;
    5. darba vadītāja vārds, uzvārds;
    6. darba izveides vieta un laiks.
  1. Satura rādītājs.

Satura rādītājā iekļauj visu nodaļu un apakšnodaļu nosaukumus to numerācijas secībā un norāda atbilstošās lapaspuses numuru.

* 1. Ievads.

Ievadā apraksta un analizē izvēlēto tēmu/problēmu un tās aktualitāti, formulē darba mērķi un uzdevumus.

* 1. Nodaļas.

Nodaļas veido profesionālās kvalifikācijas eksāmena teorētiskās daļas pamatdaļu, tajās ietvertas:

* + 1. izvēlētās tēmas/problēmas izpēte un analīze, kas pamato kvalifikācijas darba/projekta funkcionalitāti, estētiski māksliniecisko risinājumu, atbilstību mērķauditorijai, materiālu un tehnoloģiju izvēli;
    2. profesionālās kvalifikācijas darba/projekta stilistikas pamatojums un kultūrvēsturiskās atsauces;
    3. izvēlētās darba metodes, tehnoloģijas/tehniskā risinājuma pamatojums;
    4. darba īstenošanas izmaksas.
  1. Secinājumi.

Secinājumos tiek izteikts izglītojamā pašnovērtējums par darba procesu, rezultātiem un inovācijām praktiski realizētā kvalifikācijas darba risinājumā.

* 1. Izmantotā literatūra un avoti.

Izmantotās literatūras un avotu sarakstā tiek uzrādīti visi profesionālās kvalifikācijas darba teorētiskajā daļā izmantotā literatūra, avoti un darbi, uz kuriem atsaucas autors, kā arī tie, kurus autors studējis darba sagatavošanas gaitā.

* 1. Pielikumi.

Pielikumos tiek pievienotas ideju skices, darba zīmējumi, darba posmu dokumentējums, piezīmes autora izvēlētā tehnikā (foto, video, *CD* u.c.), informācija par sadarbības partneriem un pasūtītājiem un citi materiāli, kas atspoguļo darba procesu un risinājumus.

1. **Teksts**
   1. Datorsalikuma pamattekstam izmanto *Times New Roman* 12 lieluma burtus ar intervālu 1,5 starp rindiņām. Nodaļu un apakšnodaļu burtu lielums ir 14. Teksta attālums no lapas augšējās un kreisās malas – 30 mm, no labās un apakšējās malas – 20 mm. Rindkopas pirmo rindiņu sāk ar atkāpi. Rindkopas kārto bez atstarpēm.
   2. Lapaspuses tiek numurētas, izņemot titullapu un satura rādītāju, kuri tiek ieskaitīti kopapjomā, bet netiek numurēti. Numerāciju veic ar arābu cipariem lapas apakšējās daļas vidū vai labajā pusē.
   3. Katra nodaļa jāsāk jaunā lappusē. Nodaļu nosaukumus raksta ar lielajiem burtiem, apakšnodaļu – ar mazajiem burtiem un lielo sākuma burtu treknrakstā. Aiz nosaukuma punktu neliek. Nosaukumos pārnesumus nelieto, tos nepasvītro. Nosaukumus centrē rindiņas vidū. Nosaukuma attālums no iepriekšējā un turpmākā teksta ir viena rinda.
   4. Nodaļas numurē ar arābu cipariem un piešķirtos numurus raksta pirms nodaļas nosaukuma. Apakšnodaļas numurē attiecīgās nodaļas ietvaros ar diviem arābu cipariem: piemēram, pirmās nodaļas apakšnodaļu numuri būs 1.1., 1.2. utt. Apakšpunktu apzīmēšanai izmanto arābu ciparus ar apaļo iekavu aiz tiem, piemēram, 1), 2) utt. Tekstu aiz cipara ar iekavu raksta ar mazo burtu.
   5. Ievadam, secinājumiem, literatūras sarakstam un saturam numurus nepiešķir. Atsauci uz izmantoto literatūru un avotiem noformē, apaļajās iekavās norādot aiz citētā darba (citāti jāliek pēdiņās) kārtas numuru izmantotās literatūras sarakstā. Piemēram, (2) vai (3, 7, 11). Atsaucoties uz kādu noteiktu grāmatas lappusi, tā jānorāda aiz grāmatas citēšanas numura, piemēram: (4, 70. lpp.).
2. **Ilustrācijas, tabulas**
   1. Darbā ievietoto ilustrāciju – fotogrāfiju, skiču, shēmu, grafiku, diagrammu u.tml. – apzīmēšanai izmanto vienu un to pašu terminu *attēls*. Attēli tiek numurēti nodaļas ietvaros, un katram no tiem ir jābūt savam nosaukumam. Nosaukumu raksta ar maziem burtiem un lielo sākuma burtu, bez punkta nosaukuma beigās. Tekstā, kura ilustrēšanai izmantots attēls, attiecīgā vietā jādod atsauce uz to. Ja attēlam vajadzīgi paskaidrojumi, tos raksta zem nosaukuma. Tos atļauts rakstīt ar mazāka izmēra burtiem.

Piemērs - pirmajā nodaļā ievietotais trešais pēc kārtas attēls.

*1.3.att. Attēla nosaukums.*

* 1. Ja nodaļā ir tikai viena ilustrācija, tad to nenumurē, bet raksta tikai tās nosaukumu.
  2. Darbā ievietotās tabulas tiek numurētas un katrai no tām jābūt savam nosaukumam. Tabulas nosaukumu raksta virs tabulas ar maziem burtiem un lielo sākuma burtu, bez punkta nosaukuma beigās. Tabulas numurē nodaļas ietvaros ar arābu cipariem. Tabulas numuru raksta labajā pusē virs tabulas nosaukuma. Tekstā attiecīgā vietā jādod atsauce uz tabulu.

Piemērs - pirmajā nodaļā ievietotas trešās pēc kārtas tabulas apraksts:

1.3.tabula

*Tabulas nosaukums*

|  |  |  |  |  |
| --- | --- | --- | --- | --- |
|  |  |  |  |  |

* 1. Ja darbā vai nodaļā ir tikai viena tabula, tad to nenumurē, bet raksta tikai tās nosaukumu.

1. **Pielikumi**
   1. Dažādus palīgmateriālus, kas neiekļaujas darba pamata saturā, pievieno darbam kā pielikumus ar kopīgu virsrakstu PIELIKUMI uz atsevišķas lapas. Katru pielikumu sāk ar jaunu lapu, lapas labajā augšējā stūrī norādot tā kārtas numuru, piemēram: 1.pielikums, 2.pielikums utt. Zem šī uzraksta nākamās rindiņas vidū, raksta pielikuma nosaukumu. Ja darbam ir viens pielikums, tad kopīgu virsrakstu neraksta un pielikumam numuru nepiešķir. Tekstā attiecīgā vietā jādod atsauce uz pielikumu.
2. **Avotu un izmantotās literatūras saraksts** 
   1. Avotus un izmantoto literatūru bibliogrāfiski apraksta sarakstā, tos sarindo alfabēta secībā pēc autora uzvārda, vai ja tas nav iespējams - darba nosaukuma. Sarakstu ieteicams sākt ar latīņu alfabētā rakstītiem darbiem (latviešu, angļu, vācu u.c. valodās), pēc tam – kirilicā rakstītiem darbiem (krievu u.c. valodās).
   2. Aprakstīšanas pamatprincipi ir šādi:
      1. Grāmatām - autora uzvārds, vārds vai iniciālis. *Grāmatas nosaukums.* Izdošanas vieta: izdevniecība, izdošanas gads. Lappušu skaits vai citētā lappuse(s).

Piemērs

Gombrihs, E.H. *Mākslas vēsture.* Rīga: Zvaigzne ABC, 1997. 688 lpp.

* + 1. Ja autoru skaits ir lielāks par trim, tad grāmatu apraksta pēc nosaukuma un ziņas par trim autoriem sniedz aiz nosaukuma. Informāciju par pārējiem autoriem aizstāj ar apzīmējumu “u.c.’’

Piemērs

*Svešvārdu vārdnīca.* Ašmanis, M., Bērziņa, E., Buiķe, M. u.c. Rīga: Norden AB, 2002. 799 lpp.

* + 1. Rakstiem periodikā - autora uzvārds, vārds vai iniciālis. Raksta nosaukums. Izdevuma nosaukums, numurs vai izdošanas mēnesis, izdošanas gads, raksta ietverošās lappuses.

Piemērs

Vējš, V. Reklāma kā politika. *Dizaina studija,* Nr.20, 2009, 19.-21. lpp.

* + 1. Rakstiem rakstu krājumos - autora uzvārds, vārds vai iniciālis. Raksta nosaukums. No: *Rakstu krājuma nosaukums.* Izdošanas vieta: izdevniecība vai izdevējs, izdošanas gads. Raksta ietverošās lappuses.

Piemērs

Lukševics, U. Mums patīk konkursi. No: *Kā rodas laba arhitektūra?* Rīga: Arhitektūras veicināšanas fonds, 2008, 78.- 87. lpp.

* + 1. Interneta materiāliem - autora uzvārds, vārds vai iniciālis. *Publikācijas nosaukums.* Kvadrātiekavās norāde par elektroniskā resursa veidu. Kvadrātiekavās datums, kad interneta resurss skatīts. Piezīme par publikācijas pieeju internetā.

Piemērs

Radošā industrija [tiešsaiste]. [Skatīts 02.10.2009]. Pieejams: http://kriic.lv/kat/radosa-indistrija/par-radoso-industriju.